|  |
| --- |
| Mødedato: 21. september 2018 kl. 11.00-12.30 (fællesmøde med LSU kl. 11.00-11.30)  Mødested: Tandlægeskolen, Vennelyst Boulevard 9, bygning 1611, lokale 121B  Mødeemne: Arbejdsmiljøudvalg, Administrationscenter Health  Deltagere: Nikolai Harbjerg, Conor Leerhøy, Michael Andersen  Afbud: Birgitte R. Eriksen, Kim Fris Pedersen, Inger R. Jeppesen  Sekretær: Bente Pedersen |

# Godkendelse af dagsorden

Dagsordenen blev godkendt.

# Årlig arbejdsmiljødrøftelse 2019

Da kun 3 af udvalgets medlemmer var til stede ved mødet, foreslog formanden at nedsætte en gruppe til at udarbejde et forslag til den årlige arbejdsmiljødrøftelse (herefter DÅA) for 2019.

Michael og formanden meldte sig til gruppen. Formanden kontakter Birgitte og Kim for at høre, hvem af de to der har lyst til at være gruppens 3. medlem.

Når det 3. medlem af gruppen er fundet, indkalder formanden til møde.

Da målene for DÅA 2018 stort set er nået og der derfor ikke er noget at videreføre til næste år, efterlyste formanden input til indholdet af DÅA 2019. Følgende blev drøftet:

* I 2019 skal næste APV gennemføres og derfor bør det fremgå af DÅA, at vi skal forholde os til resultatet af undersøgelsen.
* Der arbejdes i samarbejde med LSU på at arrangere et fællesmøde i 2019 for alle medarbejdere i AC HE, hvor emnet f.eks. kunne være arbejdsglæde.
* Glatbanekørsel for HE Bygningsservices medarbejdere.
* At Health i løbet af 2019 bliver en del af AU Evacuate

Når der foreligger et udkast til DÅA, sendes dette i e-høring hos resten af LAMU.

# Orientering: Opfølgning af evakueringsøvelser (fast punkt)

I de bygninger, der huser medarbejderne fra AC HE, har der kun været evakueringsøvelse i Institut for Biomedicins bygninger. Overordnet gik øvelsen fint, men der var problemer med at sørge for at få alle medarbejdere ud i en af de bygninger, som ikke har varslingsanlæg.

Der er planlagt en evakueringsøvelse på Katrinebjergvej 89F (Ørkenfortet) og den vil finde sted inden årets udgang.

Der har endnu ikke været udført nogen evakueringsøvelse i Victor Albeck Bygningen. Formanden anbefalede, at det skal ske enten i år eller næste år.

# Præsentationspjece af LAMUs medlemmer

Forslaget om at lave en præsentationsfolder blev vedtaget.

Til næste LAMU-møde laver Bente et udkast til folderen.

I stedet for at have fysiske arbejdsmiljømapper, der i øjeblikket er placeret på 6 lokationer, blev det foreslået at lave en hjemmeside, som der kan henvises til i stedet.

Argumentet for at have hjemmesiden i stedet for mapperne er, at der er større sandsynlighed for, at en medarbejder tjekker hjemmesiden i stedet for at give sig til at lede efter den fysiske mappe.

Forslaget blev vedtaget.

Bente kontakter HE Kommunikation for at få lavet hjemmesiden.

# Eventuelt

Michael spurgte, om det vil være muligt at lave begrænsninger for, hvornår lastbiler må køre i uni-parken - f.eks. at de ikke kommer i myldretiden om morgenen.

Conor bringer forslaget videre.

Michael henledte også opmærksomheden på Vennelyst Boulevard. Udsynet er meget dårligt pga. de parkerede biler, især der hvor vejen svinger.

Også denne problematik tager Conor med videre.